**РУХАНИ ЖАҢҒЫРУ-БІЛІМДІ ЕЛ БОЛУЫМЫЗДЫҢ КЕПІЛІ**

***Түйін***

Берілген мақалада жастардың жаңаша ойлауына, олардың біртұтас дүниетанымын қалыптастыруына, әлемдік сапа деңгейіндегі білім, білік негіздерін меңгеруіне ықпал ететін жаңаша білім мазмұнын құру жайындағы жалпы білім беру жүйесідегі мәселелердің өзектілігі анықталады. Жастар бойында туған жерге деген елдік санасын, сүйіспеншілік сезімін қалыптастыра отырып, өз халқы мен Отанының бақыты үшін аянбай күресетін білімді ұрпақ болып тәрбиеленуі сөз етіледі.

**Қазақстан Республикасының тұңғыш Президенті Н.Назарбаевтың «Болашаққа бағдар: рухани жаңғыру» мақаласында ұлттық сананы жаңғыртудың нақты жолдары көрсетілді. Елбасы тапсырмаларының ішіндегі ең бір жауапты үлкен міндет-жастарды жеке тұлға, азамат деңгейінде тәрбиелу және сапалы білім беру.** "Халықтың кемеліне келіп өркендеп өсуі үшін ең алдымен азаттық пен білім қажет",-деп Шоқан Уәлиханов атамыз айтқандай, рухани жаңғыруымыздағы басты бағытымыздың бірі – білім саласы[1.7б.].

ХХІ ғасырда қоғам мен мемлекет дамуының басты тетігі білім беру болып отыр. Рухани, мәдени саламыздың нығаюына, адами қасиеттердің жоғарылауына, жеке адамның сапалық ерекшелігінің өрлеуіне білімнің ғана құдіреті жететіні күннен күнге айқындалып келеді. Әрбір елдің өркендеуі, тұғырының берік болуы да білімге келіп тіреледі. Заманымызың заңғар жазушысы М.Әуезовтің сөзімен айтар болсақ, «Халықпен халықты, адам мен адамды теңестіретін білім» болмақ. Жолдаудың «Білім және кәсіби машық заманауи білім беру жүйесінің, кадр даярлау мен қайта даярлаудың негізгі бағдары» атты бөлімінен білім беру мәселесіне баса көңіл бөлінгендігін байқаймыз. «Орта және жоғары білім берудің оқу жоспарының бағыттылығы мен басымдылықтарын оларға тәжірибелік машықтарға үйрету бойынша және тәжірибелік біліктілікке ие болу бағдарламаларын қосып, өзгерту» деген ұсыныстарды көрсеткен[2.6б]. Бұдан алдымызда бүгінгі заман талабына сай қазақстандық білім беру жүйесін дамыту міндетінің тұрғанын мойындаймыз. Бұл біздің еліміздің рухани жаңғыруының кепілі болмақ.

Қазақстанның білім беру жүйесі санға ғана емес, сапаға негізделуі – бүгінгі күн талабы. Мұғалімдер мен оқытушылардың біліктілігін көтеру жұмыстарын жандандыру және білім сапасын тексеруде тәуелсіз сарапшылар рөлін күшейту жұмыстары жүргізілуде. Бір сөзбен айтқанда, еліміздің болашағының бүгінгіден де нұрлырақ болуына ықпал етіп, алға апаратын күші білімге байланыстылығы айқын көрінуде. Білім мен ғылымның дамуы - адамзат өркениетінің өлшемі. Білім саласы үнемі жетіліп, жаңарып отыруды қажет етеді. Біз өмір сүріп отырған қазіргі кезең – бұл жаңа дәуір, жаңа көзқарасты, жаңашылдықты талап ететін кезең. Соның ішінде, білім саласында болып жатқан жаңа өзгерістердің мәні мен маңызы зор.

**Тұңғыш елбасмыз Н.Назарбаевтың «Барлық жаңғырту үрдісіндегі табыстың негізгі факторларының бірі- ұлттық білім беру жүйесін жаңғырту болып табылады», деген сөзін негізге ала отырып елімізде білім беру үдерісі жаңартылуда. Әлемдік білім беру кеңістігіне кірудің стратегиялық мәселелерінің біріне** жастардың бойында имандылық, патриоттық қасиеттерді тиімді қалыптастыруға 12 жылдық білімге көшу факторы да қомақты үлес қосуы тиіс. Бұл бағытта бүгінде республика деңгейінде білім мазмұнын жаңарту, педагог кадрлардың біліктілігін арттыру, білім беру ұйымдарының материалдық-техникалық базасына жаңарту арқылы жүзеге асырылуда. Орта білім беру жүйесінде жалпы білім беретін мектептерді Назарбаев зияткерлік мектептеріндегі оқыту деңгейіне жеткізу және мектептердің материалдық-техникалық базасын жақсарту мәселесі түбегейлі шешілсе еліміз үшін титімді боларма еді?! Сонымен қатар латын әліпбиіне көшу- таяу жылдардың басым міндеттерінің бірі ретінде көрініс тапқан. Неге дейсіз ғой? Себебі, латын графикасы- ХХІ ғасырдағы ғылым мен техниканың тілі. Айта кетер болсақ, латын әліпбиіне көшу-қазақ тілінің халықаралық дәрежеге шығуына жол ашады, біз халық болып бұл жазуды қолдап кетсек, өркениетті елдердің қатарына ілесе аламыз, бірақтан латын қарпіне көшу ұзақ уақытқа созылатын тарихи процесс болмақ дегім келеді. Қазақ тіліне аударылып жатқан оқулықтар –латын әліпбиімен басылып шығатын алғашқы басылымдар болмақ. Жаңа кітаптар жаңа төл әліпбиіміздің Елбасы қол қойған нұсқасы бекітілісімен баспаға жол тартпақ. Бұлда бір айқын жолымыздың айғағы емеспе?! Біреулер қолдаса, кейбіреулері теріс пікірлерін білдіріп жатыр. Бірақ бүгінгі таңда дүние жүзіндегі барлық технологиялар латын қаріпінде, сондықтанда қазақтың руханиятын, төл мәдениетін сапалы деңгейге жеткізеді деп ойлаймыз. Бүкіл әлемдегі сияқты Қазақстанның мектепке дейінгі білім берудің әдістеріне көшуі, «Балапан» бағдарламасын 2020 жылға дейін жалғастырылуы, «онлайн» жүйесін, инженерлік білім беруді дамытуды, балаларды мектепке дейінгі білім беру және тәрбиемен 100% қамту үкімет пен әкімдерге міндеттелді. Сонымен бірге уақыт талабына сай үш тілде еркін сөйлейтін, білім беру гранттары бойынша білім алған жастарымыздың деңгейінің жылдан-жылға жоғарлауы Елбасы мақаласындағы «Болашақта ұлттың табысты болуы оның табиғи байлығымен ғана емес, адамдарының бәсекелік қабілетімен айқындалады» деген сөзіне айғақ бола алады[3.7б.].

Кез келген елдің халқының айрандай ұйып, жұдырықтай жұмылуында мемлекеттік тілдің алар орны айрықша. Ол қоғамды топтастыруда теңдесі жоқ ерекше күш. Бұл ретте тұңғыш Елбасымыз Н.Ә.Назарбаев көрсетіп өткендей Қазақстанды мекендейтін барлық ұлт өкілдері мемлекеттік тілдің айналасында топтасып, азаматтық ұлт болып ұюымыз қажет. Ол үшін барша қазақстандықтар, өз ұрпағының болашағын мемлекеттік тілге сеніп тапсыратындай жағдай салтанат құруы тиіс. Әлемдік ғылым мен білім жетістіктері мемлекеттік тілде қол жетімді болмай, ортақ отанымызда тұрып жатқан өзге де ұлт өкілдері ұрпағын ыхтиярлы бола қоймайды. Мемлекеттік тілдің ғылым мен білім тілі ретінде дамытылуы – әрбір қазақстандық азаматтың экономикалық мүддесін оятуы тиіс. Бұлай болмайынша мемлекеттік тіл факторына ұйыған азаматтық қоғам орнату мұраты кейінге қалып, кешеуілдей береді. Ел егемендігі үшін де,болашақтың кемелденуі үшін де рухани жаңғыруда басты міндетіміз білімді ұрпақ тәрбиелеуімізде. «Елдің болашағы- білімді жастардың қолында»,-деп Елбасымыз бекер айтпаған.

Елбасының сындарлы саясатының арқасында білім саласы жылдан жылға жақсы нәтижелерге қол жеткізуде. Алайда, талғам өзгергенімен талап жалғыз. Ол – қазіргі заманғы бәсекеге қабілетті білімді ұрпақ қалыптастыру. Алған білімі мен біліктілігі негізінде бүгінгі өзгермелі өмірді еркін бағдардай алатын, өзін-өзі дамытып, өз бетінше дұрыс, жауапты шешім қабылдай білетін тұлғаны тәрбиелеу – қоғамдық мәні үлкен мәселе.

Олай болса, өскелең жас ұрпақты болшақ еліміздің тұтқасы етіп тәрбиелеу – әр ұстаздың міндеті. Осы міндеттерді атқару баршамыздың азаматтық парызымыз болмақ. «Мен осы парызымды дұрыс атқарып жүрмін бе?» деген сұрақ тұруы қажет. Бұл сауал әрқайсысымызды ойландыруы тиіс. «Ұлылықтың басында ұстаз тұрар» демекші, білім саласындағы басым бағыттардың бірі – педагог мәртебесін арттыру болып отыр. Бұл туралы Қазақстан Республикасының Білім және ғылым министрі Бақытжан Жұмаділов: «Мұғалімнің жоғары біліктілігі – адами капитал дамуының негізі болады», –  деп, өз мәлімдемесінде көрсеткен болатын. Қазіргі таңда информатика пәні мұғалімімін. Бұл жауапкершілікті сезіне отырып, жаңа заманның салмақты жүгін қайыспай, соқпағы көп ауыр жол екенін біле тұрып, талмай еңбек ету алдағы мақсатым болып отыр.

Тілге тиек етер, айтар оқиғалардың бірі Қазақстанның аз уақыт ішінде қол жеткізген жетістіктеріне әлем мойындағаны. Бұл дегеніміз еліміздің білімі жоғары десек қателеспес едік. Айтар болсақ, басты жетістігіміз – тәуелсіз мемлекет құрғанымыз. Көпұлтты, ынтымағы жарасқан елге айналдық. Еліміздегі өндірістік байланыстар орнықтырылып, нығайтылды. Сәулетіне салтанаты сай жаңға елорда – Астана бой көтеріп, төрткүл дүниені тамсандырып халықаралық қауымдастық «Экспо-2017» бүкіләлемдік көрмесін өткізу орны ретінде таңдалып , 2017 жылдың жазғы күнінде елімізге өзге ұлт өкілдері келіп, осынау еліміздің таң-тамашасына куә болған болатын, арнайы өзімнің жолым түсіп Астанаға барып қайттым, өз еліміздің осынау адам көрсе таң қаларлық дүненің бой көтергеніне мақтаныш сезімім оянған болатын.

Қазақ халқының шолпан жұлдыздарының бірі Мағжан Жұмабаевтың «Тәрбиеден мақсұт – баланың тәрбиешінің дәл өзіндей қылып шығару емес, келешек өз заманына сай қылып шығару... Әр тәрбиешінің қолданатын жолы – ұлт тәрбиесі» дегеніндей ақпараттық технологиялар заманында жоғары білімді ұлт болуымыз үшін жас ұрпақты ұлттық құндылықта тәрбиелеудің маңызы өте зор. Өскелең ұрпақтың бүгінгі келбеті еліміздің ертеңін елестетеді. Ал, ел ертеңін қалыптастыру білім беруді жаңғыртудан басталады. Жылдан жылға білім беру саласына бөлінетін қаржы көлемі өсіп келеді. Бұл орайда ел Президентінің «Біздің жастарымыз оқуға, жаңа білім мен ғылымды игеруге, жаңа машықтар алуға, білім мен технологияны күнделікті өмірде шебер де тиімді пайдалануға тиіс. Біз бұл үшін барлық мүмкіндікті жасап, ең қолайды жағдайлармен қамтамасыз етуіміз керек» деген қанатты сөзін басшылыққа алып, еліміздің жарқын болашағы үшін аянбай қызмет етуіміз, ХХІ ғасыр Қазақстанның «Алтын ғасырына» айналуына ат салысуымыз қажет деп білемін.

Ел намысын ешбір жауға бермейміз,

Сертің осы, азат жігіт, азат қыз!»,- деп, серке сөздің серісі, ұлтымыздың тіл жанашырларының бірі де бірегейі, қазақтың біртуар ақыны Қасым Аманжолов атамыз, ата-бабаларымыздан қалған осынау ұлан-ғайыр атырапты жайлаған халқымыздың батыл рухты, қайсар да ержүрек мінезін, сақ заманынан қанына сіңген өжет бітім-болмысын сипаттай келе, қазіргі жас буынға еліне адал, анталаған жауға аяғын таптатпай жерін қорғар, бүгінімен емес, болашағымен өмір сүріп, ел ертеңін ойлар шыдамы берік, өрісі биік азамат, білімді ұрпақтың кемелді болашағының болуын өсиет етіп қалдырғандай. [4.7б.]. Ұрпағы білімді халықтың болашағы бұлыңғыр болмақ емес. Біз болашақта беретін білім алған әр Қазақстандық: «Біздің мақтан тұтатын қасиетті тарихымыз бар, біздің сүйікті Тәуелсіз Отанымыз бар!» деп мақтанышпен айтып, оны көркейтіп, қорғау үшін әрқашанда дайын болуы керек.

Бейбіт елдің таңы атып бүгінде,

Жаһандану қарқындады елімде.

Белестерді бағынуға жастардың

Жеткізетін қайнар көзі білімде.

Ұрпақ керек батырлардың тұяғы,

Елді қорғау кайратты ердің парызы.

Танып білер егемендік таңымыз

Болу керек біліммен ғылым заманы дегім келеді. Бұрынғы ата-бабамыз оқуға кітап таппай, кітап оқыр жер таппай жүретін. Ал біздің қазіргі өміріміз оқып, білім алуымызға барлық жағдай жасалынған. Халқымыз «Білекті бірді, білімді мыңды жығады» деп бекер айтпаған. Қазіргі заман білім мен біліктің заманы. Адамды биікке көтеретін - оқу-білім, жақсы мінез, жақсы тәрбие. Ендеше рухани дүниесі бай, сауатты, білімді, зерделі азамат және азаматша болуға міндеттіміз! Сөз соңында айтарым белгілі француз ғалымы, мәдениет танушы, философ Ж.К.Леви-Стросстың біздің заманымызға қатысты «ХХІ ғасыр-гуманитарлық ғылымның ғасыры болады, әйтпесе, ол мүлде болмайды» деп айтқан батыл болжамы бар. Осы тұрғыдан келгенде, Елбасының «Болашаққа бағдар: рухани жаңғыру» бағдарламасы рухани жаңғыру-білімді ел болуымыздың кепілі болмақ, сол үшін де бәріміз жұмыла еңбек еткеніміз абзал!

Заман басқа қазіргі заңда басқа

Елім десе намысы бар әрбір жаста

Ата-баба тағылымын терең алған

Қайдан айтар әр қазақта мәңгүрт сана?!

Білімді елдің болащағы мәңгілік,

Бірлігі елдің ынтымақ пен татулық,

Мақсаты айқын елдің жанар болашағы

Талапты жас болса егер басымырақ.

Елу жылда ел жаңа дей келмекші

Тұғырлы елім қарыштанып жайнаш берші!

ӘДЕБИЕТТЕР ТІЗІМІ:

1. «Егемен Қазақстан» жалпыұлттық республикалық газеті, №221(29202), 16 қараша 2017 ж, 7 бет
2. <http://el.kz/m/articles/view/content-21502>
3. «Егемен Қазақстан» жалпыұлттық республикалық газеті, №195(29176) 11 қазан 2017 ж, 7 бет
4. «Ақиқат» ұлттық қоғамдық-саяси журнал, 10-10-2017, 7 бет